Az egységet még az első világháború kitörése előtt hozták létre. Bázisa Fischamendben volt, innen 1914. október 1-én Laibachba telepítették át kiképzésre és tartalékként. 1915. június 23-tól az ausztriai Sankt Veit an der Glan repülőterére irányították át, 1916 októberétől pedig Wippachból indult bevetésekre az olasz fronton. 1917 júliusában átszervezték a légierőt, a század hadosztályfelderítői "(Divisions-Kompanie)" feladatot kapott, rövidítése Flik 12D lett. 1917 októberében a Boroevic-hadseregcsoport alá rendelték és részt vett a 12. isonzói csatában. A Monarchia összeroppanásával végződő második piavei csatában San Vito repülőteréről hajtott végre bevetéseket. 1918-ban egy újabb átalakítás során fotófelderítő századdá ("Reihenbildgeräte-Kompanie", Flik 12Rb) szervezték át.